CELEX: 32010R0894
Language: sk
Date: 2010-10-08 00:00:00
Title: Nariadenie Komisie (EÚ) č. 894/2010 z  8. októbra 2010 , ktorým sa mení a dopĺňa nariadenie (ES) č. 815/2008 o výnimke z nariadenia (EHS) č. 2454/93, pokiaľ ide o vymedzenie pojmu „pôvodné výrobky“ používaného na účely systému všeobecných preferencií, aby sa zvážila osobitná situácia Kapverdských ostrovov v súvislosti s vývozom niektorých výrobkov rybného hospodárstva do Spoločenstva

9.10.2010   
            
            
               SK
            
            
               Úradný vestník Európskej únie
            
            
               L 266/39
            
         NARIADENIE KOMISIE (EÚ) č. 894/2010
   z 8. októbra 2010,
   ktorým sa mení a dopĺňa nariadenie (ES) č. 815/2008 o výnimke z nariadenia (EHS) č. 2454/93, pokiaľ ide o vymedzenie pojmu „pôvodné výrobky“ používaného na účely systému všeobecných preferencií, aby sa zvážila osobitná situácia Kapverdských ostrovov v súvislosti s vývozom niektorých výrobkov rybného hospodárstva do Spoločenstva
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (1), a najmä na jeho článok 247,
   so zreteľom na nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (2), a najmä na jeho článok 76,
   keďže:
   
               (1)
            
            
               Nariadením Komisie (ES) č. 815/2008 (3) sa Kapverdským ostrovom udelila výnimka z pravidiel pôvodu ustanovených v nariadení (EHS) č. 2454/93, na základe ktorej sa umožňuje považovať určité výrobky rybného hospodárstva vyrobené na Kapverdských ostrovoch z rýb iného pôvodu za pôvodné výrobky z Kapverdských ostrovov. Platnosť uvedenej výnimky uplynie 31. decembra 2010.
            
         
               (2)
            
            
               Kapverdské ostrovy listom z 21. decembra 2009 požiadali o zvýšenie množstiev udelených na rok 2010, pokiaľ ide o dve z troch kategórií výrobkov rybného hospodárstva, na ktoré sa vzťahuje nariadenie (ES) č. 815/2008. Listom z 8. júna 2010 predložili doplňujúce informácie na podporu tejto žiadosti.
            
         
               (3)
            
            
               V žiadosti sa uvádza, že pôvodne udelené celkové množstvá na rok 2010 by sa mali zvýšiť na 3 600 ton v prípade pripraveného alebo konzervovaného filé z makrely, resp. 1 500 ton v prípade pripraveného alebo konzervovaného tuniaka fregatového alebo tuniaka makrelovitého.
            
         
               (4)
            
            
               Pôvodne udelené celkové ročné množstvá v rokoch 2008 a 2009 vo výraznej miere prispeli k zlepšeniu situácie v sektore spracovania rýb a v určitej miere k oživeniu flotily Kapverdských ostrovov na drobný rybolov, ktorá pre krajinu zohráva kľúčovú úlohu. Zdá sa však, že zavŕšenie plánovaného oživenia flotily Kapverdských ostrovov na predpokladanej úrovni ovplyvnili určité hospodárske a zemepisné faktory a že sú teda potrebné ďalšie investície.
            
         
               (5)
            
            
               Zo žiadosti vyplýva, že nezvýšenie množstiev, s ktorými sa môže na základe výnimky obchodovať, by výrazne ovplyvnilo schopnosť priemyslu spracovania rýb Kapverdských ostrovov pokračovať vo vývoze výrobkov do Európskej únie, čo by mohlo brániť vykonaniu ďalších potrebných investícií.
            
         
               (6)
            
            
               Zvýšenie množstiev, s ktorými sa môže na základe výnimky obchodovať, je teda potrebné na zaistenie pokračovania úsilia o oživenie miestnej rybárskej flotily, a tým pádom i na zlepšenie jej schopnosti dodávať miestnemu sektoru spracovania rýb pôvodné ryby.
            
         
               (7)
            
            
               Očakáva sa, že existujúce kvóty sa v prípade príslušných dvoch kategórií výrobkov vyčerpajú oveľa skôr ako koncom roka 2010, čo je ďalším dôvodom, prečo je potrebné zvýšiť množstvá udelené na rok 2010. Plné schválenie požadovaných množstiev sa však nezdá byť primeraným. Mala by sa zohľadniť najmä skutočnosť, že už existujú značné možnosti využitia zdrojov, pokiaľ ide o pôvodné ryby, keďže sa môžu využiť dodávky od miestnych plavidiel a bilaterálna kumulácia.
            
         
               (8)
            
            
               Množstvá, na ktoré sa vzťahuje výnimka na rok 2010, by sa preto mali zvýšiť na 2 500 ton v prípade pripraveného alebo konzervovaného filé z makrel a 875 ton v prípade pripraveného alebo konzervovaného filé z tuniaka fregatového alebo tuniaka makrelovitého, teda na množstvá, ktoré sa považujú za dostatočné na to, aby spracovateľskému priemyslu Kapverdských ostrovov umožnili pokračovať vo vývoze do Európskej únie a aby podporili úsilie miestnych orgánov zaistiť úspešné pokračovanie úsilia o oživenie miestnej rybárskej flotily.
            
         
               (9)
            
            
               Nariadenie (ES) č. 815/2008 by sa preto malo zodpovedajúcim spôsobom zmeniť a doplniť.
            
         
               (10)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 815/2008 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2010.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. októbra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 302, 19.10.1992, s. 1.
   
      (2)  Ú. v. ES L 253, 11.10.1993, s. 1.
   
      (3)  Ú. v. EÚ L 220, 15.8.2008, s. 11.
   
      PRÍLOHA
      
         
            „PRÍLOHA
            
                        Poradové číslo
                     
                     
                        Číselný znak KN
                     
                     
                        Opis tovaru
                     
                     
                        Obdobie
                     
                     
                        Množstvo
                        (v tonách)
                     
                  
                        09.1647
                     
                     
                        ex 1604 15 11
                        ex 1604 19 98
                     
                     
                        Makrela (Scomber Colias, Scomber Japonicus, Scomber Scombrus) – filé, pripravená alebo konzervovaná
                     
                     
                        1.9.2008 až 31.12.2008
                     
                     
                        333
                     
                  
                        1.1.2009 až 31.12.2009
                     
                     
                        1 000
                     
                  
                        1.1.2010 až 31.12.2010
                     
                     
                        2 500
                     
                  
                        09.1648
                     
                     
                        ex 1604 19 98
                     
                     
                        Tuniak fregatový, tuniak makrelovitý (Auxis thazard, Auxis Rochei) – filé, pripravený alebo konzervovaný
                     
                     
                        1.9.2008 až 31.12.2008
                     
                     
                        116
                     
                  
                        1.1.2009 až 31.12.2009
                     
                     
                        350
                     
                  
                        1.1.2010 až 31.12.2010
                     
                     
                        875
                     
                  
                        09.1649
                     
                     
                        ex 1604 14 16
                        ex 1604 14 18
                     
                     
                        Tuniak žltoplutvý, tuniak pruhovaný (Tunnus Albacares, Katsuwonus Pelamis) – filé, pripravený alebo konzervovaný
                     
                     
                        1.9.2008 až 31.12.2008
                     
                     
                        70
                     
                  
                        1.1.2009 až 31.12.2009
                     
                     
                        211
                     
                  
                        1.1.2010 až 31.12.2010
                     
                     
                        211“